标题：画禅室随笔
书籍简介
《画禅室随笔》共分十五门：论用笔、评书法、跋自书、评古帖、画诀、画源、题自画、评旧画、评诗、评文、纪事、纪游、杂言、楚中随笔、禅说。其言书画之旨，皆深造微妙，其要领归纳为“运笔”和“用墨”。各论之中，融会长期实践经验之所得，其以书迹神妙于法度之中，而法者流通于书迹之外。其中“论用笔”与“评书法”两门，则是作者关于书学观点的核心部分。如作者对于“笔法”之论中，提出了墨法的重要关系和作用，曰：“字之巧妙处在用笔，尤在用墨，然非多见古人真迹，不足与语此窍也。”“提笔时须定宗旨，若泛泛涂抹，书道不成形象。用笔使人望而知其为某书，不嫌说定法也。”“笔画中须直，不得轻易偏软。”“发笔处便要提得笔起，不使其自揠，乃是千古不传语。盖用笔之难，难在道劲，而道劲非是怒笔木强之谓，乃大力人通身是力，倒辄能起。此惟褚河南，虞永兴得书得之。须悟后始肯余信也。”……比较全面地概括了笔法在整个作书过程中的作用和变化。关于“笔意”，作者认为：“最要泯没棱痕，不使笔笔在纸素成板刻样。东坡诗论书法云：‘天真烂漫是吾师’此一句丹髓也。”所最忌者位置等匀，且如一字中，须有收有放，有精神相挽处。王大令之书，从无左右并头者。右军如凤翥鸾翔，似奇反正……皆言布置不当平均，当长短错综，疏密相问也。”则把较为抽象的笔意概念加以具体的剖析，从而得出其变化规律。关于“墨法”，作者以为：“用墨须使有问，不可得其枯燥，尤忌秧肥，肥则大恶道矣。”关于“作书”，其自抒心得曰：“予学书三十年，悟得书法，而不能实证者，在自起自倒、自收自束处耳。过此关，即右军父子亦无奈何也”。“书道只在巧妙二字，拙则直率而无化境矣。”其评古人书云：“米海岳书，无垂不缩，无往不收。此八字真言，无等等咒也。然须结字得势，海岳自谓集古字，盖于结字最留意，比其晚年，始自出新意耳。学米书者，惟吴琚绝肖。黄华、樗寮，一支半节，虽虎儿亦不似也。”皆为有感而发，避开了常人论书专以神、理、气韵、风骨等玄妙处入笔的通病。其涉猎广泛，又能循依书史发展 ，的脉络而展开，且所论多树卓见。
《四库全书》著录谓：“其昌于斯事，积毕生之力为之。”其“论书”之作，虽然尚存在品书评人较为保守，系统性欠强，前后间有未能一贯等局限，但仍不失为明代书学论著中不可多得之作，对后人书法理论的研究亦颇有参考作用。[1]
版本
传世有康熙庚子长洲杨氏刊本、《金台别集》本、乾隆中董氏刊本、搂藻堂刊本和《艺林名著丛刊》本等，流传较广的是海书画出版社《历代书法论文选》的选录本。[1]
论用笔
米海岳书，无垂不缩，无往不收。此八字真言，无等之咒也。然须结字得势，
海岳自谓集古字，盖于结字最留意。比其晚年，始自出新意耳。学米书者，惟吴
琚绝肖。黄华樗寮，一支半节。虽虎儿亦不似也。
作书所最忌者，位置等匀。且如一字中，须有收有放，有精神相挽处。王大
令之书，从无左右并头者。右军如凤翥鸾翔，似奇反正。米元章谓：“大年千文，
观其有偏侧之势，出二王外。”此皆言布置不当平匀，当长短错综，疏密相间也。
作书之法，在能放纵，又能攒捉。每一字中，失此两窍，便如昼夜独行，全
是魔道矣。余尝题永师千文后曰：作书须提得笔起。自为起，自为结，不可信笔。
后代人作书，皆信笔耳。信笔二字，最当玩味。吾所云须悬腕，须正锋者，皆
为破信笔之病也。东坡书，笔俱重落。米襄阳谓之画字，此言有信笔处耳。笔画中
须直，不得轻易偏软。
捉笔时，须定宗旨。若泛泛涂抹，书道不成形像。用笔使人望而知其为某书，
不嫌说定法也。
作书最要泯没棱痕，不使笔笔在ㄌ素成板刻样。东坡诗论书法云：“天真烂
漫是吾师。”此一句，丹髓也。
书道只在“巧妙”二字，拙则直率而无化境矣。
颜平原，屋漏痕，折钗股，谓欲藏锋。后人遂以墨猪当之，皆成偃笔。痴人
前不得说梦。欲知屋漏痕、折钗股，于圆熟求之，未可朝执笔，而暮合辙也。
乐山看经曰：“图取遮眼，若汝曹看牛皮也须穿。”今人看古帖，皆穿牛皮
之喻也。古人神气，淋漓翰墨间，妙处在随意所如，自成体势。故为作者，字如
?子，便不是书，谓说定法也。
予学书三十年。悟得书法而不能实证者，在自起、自例、自收、自束处耳。
遇此□关，即右军父子亦无奈何也。转左侧右，乃右军字势。所谓迹似奇而反正
者，世人不能解也。书家好观阁帖，此正是病。盖王著辈，绝不识晋唐人笔意，
专得其形，故多正局。字须奇宕潇洒，时出新致，以奇为正，不主故常。此赵吴
兴所未尝梦见者。惟米痴能会其趣耳。今当以王僧虔、王徽之、陶隐居大令帖几
种为宗，余俱不必学。
古人作书，必不作正局。盖以奇为正。此赵吴兴所以不入晋唐门室也。兰亭
非不正，其纵宕用笔处，无迹可寻。若形模相似，转去转远。柳公权云：“笔正，
须喜学柳下惠者参之。”余学书三十年，见此意耳。
字之巧处，在用笔，尤在用墨。然非多见古人真迹，不足与语此窍也。
发笔处，便要提得笔起，不使其自偃，乃是千古不传语。盖用笔之难，难在
遒劲；而遒劲，非是怒笔木强之谓。乃如大力人通身是力，倒辄能起，此惟褚河
南、虞永兴行书得之。须悟后，始肯余言也。
用墨，须使有润，不可使其枯燥。尤忌?肥，肥则大恶道矣。
作书，须提得笔起，不可信笔。盖信笔，则其波画皆无力。提得笔起，则一
转一束处，皆有主宰“转束”二字，书家妙诀也。今人只是笔作主，未尝运笔。
书楷，当以黄庭怀素为宗。不可得，则宗女史箴。行书，以米元章、颜鲁公[1]
为宗。草以十七帖为宗。画禅室随笔(7张)
评法书
余十七岁时学书。初学颜鲁公多宝塔，稍去而之钟王，得其皮耳。更二十年，
学宋人，乃得其解处。
文待诏学智永千文。尽态极妍，则有之。得神得髓，概乎其未有闻也。尝见
吴兴临智永故当胜。
赵吴兴跋兰亭序云：与丙舍帖绝相似。丙舍，乃锺元常书。世所传者，右军
临本耳。东坡先生书，深得徐季海骨力。此为文湖州洋屿诗帖。余少时学之，今
犹能写，或微有合处耳。
米元章尝奉道君诏，作小楷千字，欲如黄庭体。米自跋云：“少学颜行，至
于小楷，了不留意。”盖宋人书多以平原为宗，如山谷、东坡是也。惟蔡君谟少
变耳。吾尝评米书，以为宋朝第一，毕竟出东坡之上。山谷直以品胜，然非专门
名家也。
东坡先生书，世谓其学徐浩。以予观之，乃出于王僧虔耳。但坡云：“用其
结体，而中有偃笔，又杂以颜常山法。”故世人不知其所自来。即米颠书，自率
更得之。晚年一变，有冰寒于水之奇。书家未有学古而不变者也。
杨景度书，自颜尚书、怀素得笔。而溢为奇怪，无五代茶□之气。宋苏、黄、
米皆宗之。书谱曰：“既得正平，须追险绝，景度之谓也。”
古人论书，以章法为一大事。盖所谓行间茂密是也。余见米痴小楷，作西园
雅集图记，是纨扇，其直如弦。此必非有他道，乃平日留意章法耳。右军兰亭叙
章法，为古今第一。其字皆映带而生，或小或大，随手所如，皆人法，则所以为
神品也。
素师书本画法，类僧巨然。巨然为北苑流亚，素师则张长史后一人也。高闲
而下，益趋俗怪，不复存山阴矩度矣。
兰亭，出唐名贤手摹，各参杂自家习气。欧之肥，褚之瘦，于右军本来面目，
不无增损。正如仁智自生妄见耳。此本定从真迹摹取，心眼相印，可以称量诸家
禊帖，乃神物也。
晋唐人结字，须一一录出，时常参取，此最关要。吾乡陆俨山先生作书，虽
率尔应酬，皆不苟且。常曰：“即此便是，写字时须用敬也。”吾每服膺斯言，
而作书不能不拣择。或闲窗游戏，都有着精神处。惟应酬作答，皆率易苟完，此
最是病。今后遇笔研，便当起矜庄想。古人无一笔不怕千载后人指摘，故能成名。
因地不真，果招纡曲，未有精神不在传远，而幸能不朽者也。吾于书，似可直接
赵文敏，第少生耳。而子昂之熟，又不如吾有秀润之气。惟不能多书，以此让吴
兴一筹。画则具体而微，要亦三百年来一具眼人也。
吾学书，在十七岁时。先是吾家仲子伯长名传绪，与余同试于郡。郡守江西
衷洪溪，以余书拙，置第二。自是始发愤临池矣。初师颜平原多宝塔，又改学虞
永兴，以为唐书不如晋魏，遂仿黄庭经及钟元。常宣示表力，命表还示帖丙舍帖。
凡三年，自谓逼古，不复以文徵仲。祝希?置之眼角，乃于书家之神理，实未有
入处，徒守格辙耳。比游嘉兴，得尽睹项子京家藏真迹，又见右军官奴帖于金陵，
方悟从前妄自标许譬如香岩和尚，一经洞山问倒，愿一生做粥饭僧。余亦愿焚笔
研矣。然自此渐有小得。今将二十七年，犹作随波逐浪书家，翰墨小道，其难如
是，何况学道乎？
吾乡陆宫詹，以书名家。虽率尔作应酬字俱不苟。且曰：“即此便是学字，
何得放过？”陆公书类赵吴兴，实从北海人。有客每称公似赵者，公曰：“吾与
赵同学李北海耳。”
吾乡莫中江方伯，书学右军，自谓得之圣教序。然与圣教序体小异，其沉着
逼古处，当代名公，未能或之先也。予每询其所由，公谦逊不肯应。及余己卯试，
留都。见王右军官奴帖真迹，俨然莫公书，始知公深于二王。其子云卿，亦工书。
书家有自神其说，以右军感胎仙传笔法。大令得白云先生口授者，此皆妄人
附托语。天上虽有神仙，能知羲献为谁乎？
吕纯阳书，为神仙中表表者。今所见，若东老诗，乃类张长史。又云：题黄
鹤楼，似李北海。仙书尚以名家为师如此。孙虔礼曰：妙似神仙。余谓实过之无
不及也。昔人以翰墨为不朽事，然亦有遇不遇，有最下而传者；有勤一生而学之，
异世不闻声响者；有为后人相倾，余子悠悠，随巨手讥评，以致声价顿减者；有
经名人表章，一时慕效，大擅墨池之誉者。此亦有运命存焉。总之，欲造极处，
使精神不可磨没，所谓神品，以吾神所着故也。何独书道，凡事皆尔。
赵吴兴大近唐人，苏长公天骨俊逸，是晋宋间规格也。学书者熊辨此，方可
执笔临摹。否则ㄌ成堆，笔成冢，终落狐禅耳。
米元章云：“吾书无王右军一点俗气，乃其收王略帖。”何珍重如是。又云：
见文皇真迹，使人气慑，不能临写。真英雄欺人哉。然自唐以后，未有能过元章
书者。虽赵文敏亦于元章叹服曰：“今人去古远矣。”余尝见赵吴兴作米书一册，
在吏部司务蒋行义家，颇得襄阳法。今海内能为襄阳书者绝少。
宋时有人以黄素织乌丝界道三丈成卷，诫子孙相传。待书足名世者，方以请
书。凡四传而遇元章。元章自任，腕有羲之鬼，不复让也。
神宗皇帝，天藻飞翔，雅好书法。每携献之鸭头丸帖、虞世南临《乐毅论》、
米芾文赋，以自随。予闻之中书舍人赵士祯言如此。因考右军，曾书文赋。褚河
南亦有临右军文赋。今可见者，赵荣禄书耳。
以平原争坐位帖求苏米，方知其变。宋人无不写争坐位帖也。
晋宋人书，但以风流胜，不为无法，而妙处不在法。至唐人，始专以法为蹊
径，而尽态极妍矣。
昔颜平原鹿脯帖，宋时在李观察士行家，今为辰玉所藏。争坐位帖，在永兴
安师文家。安氏析居，分而为二。人多见其前段，师文后乃并得之，相继入内府。
今前段至行香菩萨寺止，为项德新所藏。
东坡作书，于卷后余数尺曰：“以待五百年后人作跋。”其高自标许如此。
书家以险绝为奇。此窍惟鲁公杨少师得之，赵吴兴弗能解也。今人眼目，为
吴兴所遮障。予得杨公游仙诗，日益习之。
唐林纬乾书学颜平原，萧散古淡，无虞褚辈妍媚之习。五代时少师特近之。
临帖如骤遇异人，不必相其耳目手足头面，当观其举止笑语精神流露处。庄子所
谓“目击而道存者也。”
大慧禅师论参禅云：“譬如有人，具万万赀。吾皆籍没尽，更与索债。”此
语殊类书家关捩子。米元章云：如撑急水滩船，用尽气力，不离故处。盖书家妙
在能合，神在能离。所欲离者，非欧虞褚薛诸名家伎俩，直欲脱去右军老子习气，
所以难耳。那叱析骨还父，析肉还母，若别无骨肉，说甚虚空粉碎，始露全身。
晋唐以后，惟杨凝式解此窍耳。赵吴兴未梦见在。□余此语，悟之。楞严八选义，
明还日月，暗还虚空。不汝还者，非汝而谁？然余解此意，笔不与意随也。甲寅
二月。
书法虽贵藏锋，然不得以模糊为藏锋，须有用笔，如太阿蒇截之意。盖以劲
利取势，以虚和取韵。颜鲁公所谓如印印泥，如锥画沙是也。细参玉润帖，思过
半矣。
宋高宗于书法最深。观其以兰亭赐太子，令写五百本，更换一本，即功力可
知。思陵运笔，全自玉润帖中来，学禊帖者参取。
柳诚悬书，极力变右军法，盖不欲与禊帖面目相似。所谓神奇化为臭腐，故
离之耳。凡人学书，以姿态取媚，鲜能解此。余于虞褚颜欧，皆曾仿佛十一。自
学柳诚悬，方悟用笔古淡处。自今以往，不得舍柳法而趋右军也。
吾松书，自陆机、陆云创于右军之前，以后遂不复继响。二沈及张南安、陆
文裕、莫方伯稍振之，都不甚传世，为吴中文祝二家所掩耳。文祝二家，一时之
标。然欲突过二沈，未能也。以空疏无实际，故余书则并去诸君子而自快，不欲
争也。以待知书者品之。（此则论云间书派）
余性好书，而懒矜庄，鲜写至成篇者，虽无日不执笔，皆纵横断续，无伦次
语耳。偶以册置案头，遂时为作各体，且多录古人雅致语，觉向来肆意，殊非用
敬之道。然余不好书名，故书中稍有淡意，此亦自知之。若前人作书不苟且，亦
不免为名使耳。
吾书无所不临仿，最得意在小楷书，而懒于拈笔。但以行草行世，亦都非作
意书，第率尔酬应耳。若使当其合处,便不能追踪晋宋,断不在唐人后乘也。[1]